Diari Oficial de la Generalitat Valenciana


Sumari del DOGV 4336, del 16-09-2002 (2002/9822)

ORDE de 13 d'agost de 2002, de la Conselleria de Cultura i Educació, per la qual es disposa el funcionament i s'atribuïx denominació específica a l'Institut d'Educació Secundària núm. 38 de València.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4336

Data del DOGV
:   16-09-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/9822


Data del document
:   13-08-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament públic
    * ensenyament secundari
    * centre d'ensenyament

ORDE de 13 d'agost de 2002, de la Conselleria de Cultura i Educació, per la qual es disposa el funcionament i s'atribuïx denominació específica a l'Institut d'Educació Secundària núm. 38 de València. [2002/9822]
  
El Decret 123/2002, de 30 de juliol, del Govern Valencià, publicat en el Diari Oficial de la Generalitat Valenciana de 6 d'agost, pel qual es crea l'Institut d'Educació Secundària núm.38 de València, va autoritzar la Conselleria de Cultura i Educació per a dictar les disposicions necessàries per al seu compliment i desplegament.
  
Correspon, doncs, ordenar l'inici de les activitats del centre i adoptar les mesures necessàries perquè puga desenrotllar la seua activitat acadèmica.
  
El Consell Escolar Municipal de València, en sessió celebrada el 28 de maig de 2002, va aprovar per unanimitat atorgar la denominació específica d'Abastos al mencionat centre.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.1 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana de 8 de setembre, establix que els instituts de titularitat de la Generalitat Valenciana tindran la denominació específica que determine la Conselleria de Cultura i Educació després de consultat el Consell Escolar municipal o, si no n'hi ha, el ple de l'ajuntament corresponent.
  
En virtut d'això, en ús de les competències que m'atorga l'article 35 de la Llei 5/1983, de Govern Valencià
  
ORDENE
  
Primer
  
L'Institut d'Educació Secundària núm. 38 de València, codi 97856891, iniciarà les seues activitats en el curs acadèmic 2002/2003.
  
Segon
  
S'implanten, amb els efectes indicats en el punt anterior, les ensenyances següents:
  
- Educació Secundària Obligatòria.
  
- Batxillerat d'Humanitats i Ciències Socials.
  
- Batxillerat de Ciències de la Naturalesa i de la Salut.
  
- Cicle formatiu de grau mitjà de Comerç i Màrqueting, Comerç.
  
- Cicle formatiu de grau superior de Comerç i Màrqueting, Comerç Internacional.
  
- Cicle formatiu de grau superior de Comerç i Màrqueting, Gestió del Transport.
  
- Cicle formatiu de grau superior Administració, Administració i Finances.
  
- Cicle formatiu de grau mitjà Administració, Gestió Administrativa.
  
- Cicle formatiu de grau superior Informàtica, Administració de Sistemes Informàtics.
  
- Cicle formatiu de grau superior Informàtica, Desenrotllament d'Aplicacions Informàtiques.
  
Tercer
  
El centre impartirà el programa d'educació bilingüe: programa d'ensenyança en valencià (PEV) i el d'incorporació progressiva (PIP).
  
Quart
  
El centre s'adscriu a la Universitat Politècnica de València als efectes de realització de les proves d'accés a la universitat.
  
Quint
  
La Direcció Territorial de Cultura i Educació de València nomenarà l'equip directiu del centre, de conformitat amb el que establix l'article 14, 3) del Reglament Orgànic i Funcional dels Instituts d'Educació Secundària aprovat pel Decret 243/1997, de 2 de setembre, del Govern Valencià (DOGV de 8 de setembre).
  
Sext
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, a més de dotar-lo de l'equipament i material didàctic necessaris. A estos efectes la Direcció Territorial de Cultura i Educació efectuarà l'oportuna i raonada proposta.
  
Sèptim
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta orde.
  
Octau
  
Es concedix la denominació específica d'Abastos a l'Institut d'Educació Secundària núm. 38 de València.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIÓ TRANSITÒRIA
  
En el curs escolar 2002/2003 el centre oferirà 21 unitats d'Educació Secundària Obligatòria, 15 de Batxillerat i 30 cicles formatius de Formació Professional.
  
En cursos escolars successius el centre adequarà progressivament la seua capacitat a l'establida en el Decret 123 /2002.
  
DISPOSICIONS FINALS
  
Primera
  
S'autoritzen els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desplegament del que disposa esta orde
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant, els seus efectes acadèmics s'entenen referits a l'1 de juliol del 2002.
  
València, 13 d'agost de 2002
  
El conseller de Cultura i Educació
  
MANUEL TARANCÓN FANDOS